b'\n_START_ARTICLE_\nCharlie Day\n_START_PARAGRAPH_\nCharles Peckham "Charlie" Day (f\xc3\xb8dt 9. februar 1976) er en amerikansk tv-og film-skuespiller, fra Middletown, Rhode Island, bedst kendt for at spille Charlie Kelly i It\'s Always Sunny in Philadelphia.\n_START_SECTION_\nTidlige liv\n_START_PARAGRAPH_\nDay blev f\xc3\xb8dt i New York City i New York. Hans mor, Mary (f\xc3\xb8dt Peckham), er klaverl\xc3\xa6rer p\xc3\xa5 Pennfield School, i Portsmouth p\xc3\xa5 Rhode Island, og hans far, Thomas Charles Day, er en engelsk/musik lektor ved Salve Regina University i Newport, RI.  Day tilbragte det meste af sin barndom i Middletown, Rhode Island og gik p\xc3\xa5 The Pennfield Skole og fik sin gymnasieeksamen fra Portsmouth Abbey School, begge i Portsmouth. Bagefter gik han p\xc3\xa5 Merrimack College i Massachusetts, hvor han spillede baseball.\n_START_SECTION_\nKarriere\n_START_PARAGRAPH_\nUd over at spille Charlie Kelly i den popul\xc3\xa6re FX-tv-serie It\'s Always Sunny in Philadelphia, er han ogs\xc3\xa5 seriens producent og en af dens forfattere. Han har ogs\xc3\xa5 optr\xc3\xa5dt i adskillige andre tv-programmer Aftenvagten, Law & Order og Reno 911!. Han medvirkede i New Line Cinemas Horrible Bosses i juli 2011, overfor Jennifer Aniston, Jason Bateman, Jason Sudeikis, Colin Farrell og Jamie Foxx.  Han havde ogs\xc3\xa5 en rolle i filmen Going the Distance fra 2010, sammen med Justin Long, Jason Sudeikis og Drew Barrymore.\n_START_SECTION_\nPrivat liv\n_START_PARAGRAPH_\nDay er gift med Mary Elizabeth Ellis, skuespillerinden, der spiller en tilbagevendende karakter i It\'s Always Sunny in Philadelphia, siden marts 4, 2006. Ellis spiller "The Waitress", en medarbejder p\xc3\xa5 en caf\xc3\xa9, med hvem Days karakter har en ekstrem bes\xc3\xa6ttelse. De m\xc3\xb8dtes i 2001 og er kommet sammen i hvert fald siden 2004, da Day og Ellis optr\xc3\xa5dte i Reno 911 sammen og portr\xc3\xa6tteret incestu\xc3\xb8se s\xc3\xb8skende. Parret venter deres f\xc3\xb8rste barn i december 2011.  N\xc3\xa5r han ikke arbejder er Day en ivrig musikentusiast. Han nyder at lytte til et udvalg af musik fra alle forskellige genrer og l\xc3\xa6rte at spille klaver under opv\xc3\xa6ksten. Han har skrevet noget af musikken, der optr\xc3\xa6der i It\'s Always Sunny in Philadelphia .'